section_heading: Zemljopisni položaj
paragraph_text: Čamagajevci se nalaze na 95 metara nadmorske visine u nizini istočnohrvatske ravnice i na raskrižju županijske ceste ŽC 4047 Črnkovci D34- Miholjački Poreč D53, te županijske ceste ŽC 4048 Marijanci- Kunišinci- Čamagajevci. Susjedna naselja: jugoistočno se nalazi općinsko središte Marijanci i naselje Kunišinci, sjevernoistočno se nalaze Črnkovci i Bočkinci, a južno Brezovica. Jugozapadno se nalaze Šljivoševci naselje u općini Magadenovac. Zapadno i sjeverozapadno se nalaze Radikovci i Rakitovica te sjeverno Sveti Đurađ naselja u sastavu grada Donjeg Miholjca. Pripadajući poštanski broj je 31555 Marijanci, telefonski pozivni 031 i registarska pločica vozila NA (Našice). Površina katastarske jedinice naselja Čamagajevaca je 6,67 km.